ERW คาดกำไรปี 58 กลับมาเติบโตสดใสแนะซื้อเป็นหนึ่งใน Top pick เป้า 5.70 บ.
ERW กูรูแนะซื้อเป้าหมาย 5.70 บาท/หุ้น พร้อมชูเป็นหนึ่งใน Top pick ของเรา จากคาดการกลับมาเติบโตสดใสของกำไรสุทธิใน 58 และมีประเด็น Upside จากการขายสินทรัพย์ คาดทุก 100 ลบ.ที่บันทึกกำไรจะมีผลต่อ TP 0.08 บาท/หุ้น
20 พ.ค. 2558

บล.โนมูระ พัฒนสิน ระบุในบทวิเคราะห์วันนี้(20 พ.ค.) ว่า บริษัท ดิ เอราวัณ กรุ๊ป จำกัด (มหาชน) หรือ ERW มีมุมมอง Neutral ต่อประเด็นที่ได้จาก Analyst meeting เนื่องจากยังไม่มีประเด็นใหม่เพิ่มเติม โดยในการประชุมได้สรุปผลการดำเนินงานในไตรมาส1/58 ที่มีกำไรสุทธิ 140 ล้านบาท เติบโตอย่างมากจาก 3 ล้านบาท ในไตรมาส1/57
คาดในไตรมาส 2/58 จะขาดทุนปกติน้อยกว่าในไตรมาส 2/57 และในปีนี้บริษัทมีแผนเปิด Hop inn (การเปิดโรงแรมราคาประหยัด) อีก 4 โรงแรม ส่วนปี 59 จะเปิด Hop Inn ในไทยอีก 11 โรงแรมและในฟิลิปปินส์อีก 1 โรงแรม  เรายังคงคำแนะนำ BUY ด้วย TP15F ที่ 5.70 บาท/หุ้น และยังเลือก ERW เป็นหนึ่งใน Top pick ของเรา จากคาดการกลับมาเติบโตสดใสของกำไรสุทธิใน 58 และมีประเด็น Upside จากการขายสินทรัพย์ คาดทุก 100 ลบ.ที่บันทึกกำไรจะมีผลต่อ TP 0.08 บาท/หุ้น